stanford-oval/wikipedia huggingface dataset:
טומאת מת
הערות שוליים

↑  משנה מסכת אהלות פרק יח משנה ז
↑  ספר במדבר, פרק י"ט, פסוק י"ט
↑  בתלמוד בבלי מסכת יבמות דף סא עמוד א נאמר, שלדעת רבי שמעון בן יוחאי גוי אינו מטמא באהל, וחכמים חולקים עליו. הרמב"ם בהלכות טומאת מת פרק א הלכה יג פסק כרשב"י, ואילו התוספות ביבמות שם פסקו כחכמים.
↑  ספר במדבר, פרק י"ט, פסוק ט'; משנה תורה לרמב"ם, ספר טהרה, הלכות טומאת מת, פרק ב', הלכה ט"ו
↑  במדבר יט, יח: "והיזה על האהל ועל כל הכלים", כלומר שגם האהל עצמו נטמא.
↑  משנה מסכת שבת פרק ב משנה ג, שנאמרת בהרבה מקהילות ישראל בקבלת שבת
↑  משנה מסכת אהלות פרק ב משניות א-ג, ושם הגדרות מפורטות יותר על האיברים והעצמות המטמאים.
↑  משנה, מסכת עדיות, פרק ו', משנה ב'
↑  משנה מסכת כלים פרק א משנה א
↑  כגון בבמדבר יט, כב
↑  רש"י בתלמוד בבלי, מסכת פסחים, דף י"ד, עמוד ב'
↑  משנה תורה לרמב"ם, ספר טהרה, הלכות טומאת מת, פרק ה', הלכה ג'
↑  רמב"ם שם הלכה יג
↑  רמב"ן על ספר במדבר, פרק י"ט, פסוק ט"ז
↑  תוספות נזיר נד ע"ב ד"ה תא שמע
↑  ביטאון מעלין בקודש, גליונות טו-יז
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
קורבן תודה

קורבן תודה הוא קורבן נדבה שהיה קרב בבית המקדש. תכלית הקורבן - כשמו, הודאה לה' על ישועה שהביא למגיש הקורבן. למעשה, קורבן תודה נחשב סוג של קורבן שלמים, ודיניו מפורטים בתורה בפרשת קורבן השלמים, אך יש לו כמה דינים שבהם הוא שונה מקורבן שלמים רגיל. קורבן תודה בא תמיד כקורבן יחיד, והוא לעולם אינו בא כקורבן ציבור. על פי המדרש שונה קורבן תודה מכל הקרבנות, בכך שלעתיד לבוא לא יתבטל.
המקור בתורה

דין קורבן תודה מופיע בתורה בפרשת צו (ספר ויקרא ז, יב-טו):”"אִם עַל תּוֹדָה יַקְרִיבֶנּוּ, וְהִקְרִיב עַל זֶבַח הַתּוֹדָה חַלּוֹת מַצּוֹת בְּלוּלֹת בַּשֶּׁמֶן וּרְקִיקֵי מַצּוֹת מְשֻׁחִים בַּשָּׁמֶן וְסֹלֶת מֻרְבֶּכֶת חַלֹּת בְּלוּלֹת בַּשָּׁמֶן. עַל חַלֹּת לֶחֶם חָמֵץ יַקְרִיב קָרְבָּנוֹ, עַל זֶבַח תּוֹדַת שְׁלָמָיו. וְהִקְרִיב מִמֶּנּוּ אֶחָד מִכָּל קָרְבָּן תְּרוּמָה לַה', לַכֹּהֵן הַזֹּרֵק אֶת דַּם הַשְּׁלָמִים לוֹ יִהְיֶה. וּבְשַׂר זֶבַח תּוֹדַת שְׁלָמָיו בְּיוֹם קָרְבָּנוֹ יֵאָכֵל, לֹא יַנִּיחַ מִמֶּנּוּ עַד בֹּקֶר".” במקום אחר (ויקרא כב, כט-ל) חוזרת התורה על הגבלת זמן אכילת התודה: "”וְכִי תִזְבְּחוּ זֶבַח תּוֹדָה לַה', לִרְצֹנְכֶם תִּזְבָּחוּ. בַּיּוֹם הַהוּא יֵאָכֵל, לֹא תוֹתִירוּ מִמֶּנּוּ עַד בֹּקֶר, אֲנִי ה'".”
מביאי הקורבן

קורבן תודה הוא קורבן נדבה, שאדם מביא לפי רצונו; אך יש שכתבו שקורבן זה בא על ידי מי שנעשה לו נס וניצול, וחז”ל מונים ארבעה סוגים שכאלה:
יורדי הים - הנוסעים בספינה בים הגדול, שהם שרויים בסכנה.
הולכי מדבריות - שאף המדבר הוא מקום סכנה.
חולים שנתרפאו ממחלה מסוכנת
ומי שהיה חבוש בבית האסורים והשתחרר.
תהליך ההקרבה והאכילה

קורבן התודה, כשאר סוגי השלמים יכול לבוא מכל סוגי הבהמות הכשרות לקורבן: פרים, כבשים ועזים, זכרים ונקבות, גדולים וקטנים (כלומר: ללא הגבלת גיל).
הקרבת התודה זהה ברוב פרטיה להקרבת קורבן שלמים, אך יש שני דינים ייחודיים לקורבן תודה: א. ביחד עם הקורבן יש להביא ארבעים לחמים, ארבעה מהם ניתנים לכהנים לאכילה ואף מותרים באכילה לבת כהן, ושאר הלחמים נאכלים על ידי הבעלים, קרוביהם וחבריהם. ב. אכילת התודה מוגבלת ליום ההקרבה והלילה שלאחריו, בעוד ששלמים נאכלים עד תום היום השני להקרבה.
אלו הם שלבי הקרבת התודה:
1. סמיכה - הנחת ידי בעל הקורבן על ראש הבהמה. לדעת הרמב"ם, המקריב שלמים אומר "דברי שבח" בזמן הסמיכה, ונראה שכך עושה גם המקריב קורבן תודה.
2. שחיטה - שחיטת התודה נעשית בכל מקום בעזרה, כדין "קדשים קלים".
3. קבלת הדם הנשפך מן הבהמה על ידי כהן, בכלי הנקרא "מזרק".
4. הולכת הדם על ידי הכהן למזבח העולה.
5. זריקת הדם על ידי הכהן בשתי זוויות של המזבח: הזווית הצפון מזרחית והזווית הדרום מערבית. הדם צריך להינתן בכל זווית כך שייראה בשתי הצלעות של הזווית ("שתי מתנות שהן ארבע").
6. שפיכת שיריים - אם נשאר דם במזרק, הוא נשפך במקום מיוחד ביסוד המזבח בפינה הדרום - מערבית.
7. תנופה - הכהן נוטל את חלקי הקורבן הקרבים על גבי המזבח (ה"אימורים"), ואת חלקי הקורבן הניתנים לכהן (חזה ושוק וארבעה לחמים, אחד מכל סוג), מניח אותם על ידי הבעלים, מניח את ידיו מתחת ידי הבעלים, ושניהם ביחד מניפים את הכל למעלה, למטה ולארבעה צדדים.
8. הקטרת אימורים - הכהן לוקח חלקים מסוימים מן הבהמה (חלב, כליות, ועוד), מעלה אותם לראש המזבח, ומניח אותם על מערכת העצים הבוערת.
9. נסכים - יחד עם קורבן התודה מביאים יין, ומנסכים (שופכים) אותו על גבי המזבח. כמו כן מביאים מנחת נסכים - מנחה העשויה מסולת חיטים ושמן המעורבים זה בזה, ומקטירים אותה על גבי המזבח. הכמויות המדויקות של הסולת, היין והשמן תלויים במין הבהמה הקרבה.
10. אכילת הבשר והלחם - בשר התודה והלחמים הבאים עמה נאכלים על ידי הבעלים, מלבד החזה, שוק הימין וארבעה הלחמים שניתנו לכהן, שהם נאכלים על ידי הכהנים ובני משפחותיהם. קורבן התודה נאכל במשך יום ההקרבה והלילה שלאחריו, וזאת בניגוד לקורבן שלמים רגיל, שנאכל עד תום היום השני להקרבה. מקום אכילת התודה (כולל החלקים הניתנים לכהנים) הוא בכל שטח ירושלים המקודשת.
לחמי התודה

כאמור, מלבד הבהמה הקרבה יש להביא גם ארבעים כיכרות לחם. אחד מכל סוג ניתן לכהן לאכילה, והשאר נאכל על ידי הבעלים ומכריהם. הלחמים הם מהסוגים הבאים:
שלושה מינים של מצה (לחמים שנאפו ללא שבאו לידי חימוץ):
סולת מורבכת (או "רבוכה") - בצק שנחלט לזמן קצר במים רותחים ולאחר מכן נאפה וטוגן מעט בשמן זית.
חלות מצות - בצק מעורבב עם שמן זית ואפוי בתנור.
רקיקי מצות - לחמים דקים שנמשחו בשמן זית לאחר האפיה.
ומין אחד של חמץ:
חלות חמץ - לחם שמכניסים שאור לבצקו לפני האפיה.
כמות הקמח הכוללת של כל הלחמים היא שתי איפות או שש סאים, שהם 864 ביצים (מידה הלכתית). שיעור זה הוא כ-86 ליטר (לפי שיטת החזון איש) או כ-50 ליטר (לפי שיטת הרב אברהם חיים נאה). חלוקת הקמח בין כל הלחמים אינה שווה: חצי כמות הקמח ניתנת לעשרת לחמי החמץ, וחציה - לשלושים לחמי המצה. נמצא שכל אחד מלחמי החמץ גדול כמו שלושה לחמי מצה.
בשל החובה לצרף את חלות החמץ - לא ניתן להקריב את קורבן התודה בימי חג הפסח.
הסבר לדיני הקורבן

יש שכתבו (כמו הרב נפתלי צבי יהודה ברלין מוולוז'ין בפירושו "העמק דבר" לויקרא ז, יג) שהתורה ציותה להרבות באכילה בקורבן תודה (שהמביא תודה מביא עימה ארבעים חלות שיש לאכול את כולן) ולמעט בזמן אכילתה (שהתודה אינה נאכלת אלא במשך יום ולילה, ולא במשך שני ימים כשאר קורבנות שלמים) משום שדינים אלו מחייבים את הבעלים להזמין לאכילת התודה אנשים רבים (כדי שהבשר והלחם לא יהיו "נותר"), וכך הנס שנעשה למקריב התודה – יתפרסם ברבים.
הערות שוליים

↑  ראו ספר ויקרא פרק ז פסוקים יא-יב: "וזאת תורת זבח השלמים אשר יקריב לה'. אם על תודה יקריבנו...".
↑  ויקרא רבא ט' ז' וכן ב-כ"ז י"ב ; פסיקתא זוטרתא על פרשת צו כ"ג א
↑  מקור הדברים בדברי האמורא רב במסכת ברכות נד, ב: "ארבעה צריכין להודות: יורדי הים, והולכי מדברות, ומי שהיה חולה ונתרפא, ומי שהיה חבוש בבית האסורים ויצא". הדברים שם נאמרו לגבי ברכת הגומל אך רש"י ורשב"ם לוויקרא ז, יב כתבו שאלה הם גם המביאים קורבן תודה. הגמרא מבססת את חובת ההודאה של ארבעה אלה על מזמור ק"ז בספר תהילים, שם מתוארים ארבעתם ובכולם נאמר בסיום: "יודו לה' חסדו, ונפלאותיו לבני אדם" (פסוקים ח, טו, כא, לא).
↑  למעט בהמה שטרם עברו שמונה ימים מאז לידתה.
↑  ראו משנה מסכת זבחים פרק ה משנה ו.
↑  הלכות מעשה הקורבנות פרק ג' הלכה ט"ו.
↑  ספר במדבר פרק ט"ו פסוקים א-טז.
↑  Mishnah Menachot 7:1, www.sefaria.org
↑  קרבן תודה בפסח, באתר ישיבה
| כ"ד מתנות כהונה |
| --- | --- | --- |
| עשר מתנות במקדש | בשר חטאת • בשר אשם ודאי • בשר אשם תלוי • בשר זבחי שלמי ציבור • חטאת העוף • לוג שמן של מצורע • שתי הלחם • לחם הפנים • שירי מנחות • שיירי מנחת העומר |  |
| ארבע מתנות בירושלים | בכור בהמה טהורה • המורם מתודה ואיל נזיר • ביכורים • עורות קדשי קדשים |  |
| עשר מתנות בגבולים | תרומה גדולה • תרומת מעשר • חלה • ראשית הגז • זרוע, לחיים וקיבה • פדיון הבן • פטר חמור • חרמים • שדה אחוזה • גזל הגר |  |
לירון נירגד

| --- | --- |
אין תמונה חופשית
 לידה:  28 בספטמבר 1957 (בת 67) ישראל ישראל 
 מדינה:  ישראל ישראל
 פרופיל ב-IMDb
 
לירון נירגד (נולדה ב-28 בספטמבר 1957) היא שחקנית קולנוע ישראלית לשעבר. התפרסמה בשל גילום דמותה של מיקי בסרט "הלהקה".
ביוגרפיה

נירגד היא הבכורה למשפחה בת שלוש בנות, אחותה היא הסופרת ליה נירגד. בילדותה התגוררה עם משפחתה במספר מדינות במסגרת תפקידיו של אביה, ובהן בארגנטינה, שם שימש אביה רם נירגד כשגריר ישראל. כשחזרו לישראל התגוררה משפחתה בסביון.
התגייסה לצה"ל ושירתה בלהקת פיקוד הדרום. היא לוהקה לסרט "הלהקה" משנת 1978 לאחר שרוני בראון המליץ עליה. לאחר שהשתתפה בסרטים נוספים בתחילת שנות השמונים, פרשה ממשחק והחלה ללמוד פסיכולוגיה, ועברה להתגורר בארצות הברית.
נירגד נשואה ואם לשני בנים. בנה הבכור, מיכאל נירגד-גיא, שירת בגלי צה"ל, הלחין את המוזיקה לסרטו של ירמי שיק בלום – "הסדרן", שימש כמגיש במסגרת שידורי הרדיו של חדשות 10, וכיום עוסק בקריינות. בנה הצעיר, אלון נירגד-גיא, הוא פסיכולוג ומורה לתיאטרון אלתורים.
פילמוגרפיה נבחרת

| שנה | שם הסרט | תפקיד | הערות |
| --- | --- | --- | --- |
| 1978 | הלהקה | מיקי |  |
| 1980 | חמש חמש | דליה נחומי |  |
| 1981 | אינדיאני בשמש | רונה |  |
| 1982 | צלילה חוזרת | מירה |  |
| 1983 | מי מרום (סרט) | שרה הלפרין |  |
להקת האחים אולמן

| --- | --- |

במהלך הופעה עם אריק קלפטון. ניו יורק, 2009.
 מקום הקמה:  ג'קסונוויל 
 מוקד פעילות:  ג'קסונוויל, פלורידה, ארצות הברית
 תקופת הפעילות:  1969–1976   1978–1982   1989 – 2014
 סוגה:  רוק דרומי בלוז בלוז רוק קאנטרי רוק ג'אם רוק
 חברת תקליטים:  Capricorn, PolyGram, Arista Epic, Sanctuary
 פרסים והוקרה:  פרס גראמי למפעל חיים (2012)  היכל התהילה של הרוק אנד רול (1995) 
 AllmanBrothersBand.com
 פרופיל ב-IMDb
 חברים
 Butch Trucks גרג אולמן דיקי בטס Jai Johanny Johanson 
 חברים לשעבר
 דוויין אולמן Berry Oakley Oteil Burbridge 
 
להקת האחים אולמן (באנגלית: The Allman Brothers Band) הייתה להקה אמריקאית שנוסדה ב-1969 והייתה מאז פעילה בהרכבים שונים עד לפירוקה בשנת 2014. בתחילת דרכה, נחשבה הלהקה כחלוצה וחדשנית בסגנון הרוק הדרומי, וכן כאחת מלהקות הרוק המובילות בארצות הברית. בנוסף לרוק, משולבים במוזיקה של הלהקה הסוגות: בלוז, ג'אז וקאנטרי. כיום נחשבת הלהקה כמי שהשפיעה על מוזיקאים רבים בתחום הרוק, במיוחד בארצות הברית.
היסטורית הלהקה > התחלה

הלהקה הוקמה בג'קסונוויל, פלורידה ב-26 במרץ 1969, והורכבה מדווין אולמן (גיטרה מובילה), אחיו גרג אולמן (שירה, אורגן), דיקי בטס (גיטרה מובילה, שירה), ברי אוקלי (גיטרת בס), בוטש טראקס (תופים) וג'אי ג'והני ג'והנסון (תופים).
האחים אולמן עצמם, דווין וגרג שגדלו בדייטונה ביץ' (פלורידה), החלו בלהקת גאראז' ששמה היה תחילה "Escorts", לאחר מכן "The Allman Joys" ולבסוף עברו ללוס אנג'לס שם נקראה הלהקה "Hour Glass". לאחר שני אלבומים כושלים, התפרקה הלהקה ודווין החל לנגן עם דיקי בטס, בוטש טראקס וברי אוקלי בג'קסונוויל. דווין, שניגן באותה עת כנגן אולפן אצל אמנים ידועי שם, צירף גם את ג'והנסון, מתופף שניגן איתו בעבר וכך נוצר הגרעין של הלהקה. זמן מה לאחר מכן הצטרף גם גרג אולמן להרכב.
להקת האחים אולמן הופיעה מספר רב של פעמים בדרום ארצות הברית לפני שהוציאה את אלבום הבכורה שלה, "The Allman Brothers Band". אלבום זה הוקלט באולפני FAME באלבמה, לאחר שהמפיק ריק הול זיהה את כישרונו של דווין אולמן שניגן כנגן אולפן בהקלטה של וילסון פיקט. האלבום, שאופיין בסגנון בלוז-רוק, זכה לביקורות חיוביות, אולם הצליח לעניין מספר מועט של מאזינים.
בשנת 1970 יצא לאור Idlewild South, אלבומה השני הלהקה, אשר הופק על ידי טום דאוד, וזכה להצלחה גדולה. השירים "Revival" ו-"Midnight Rider" הוכיחו שהלהקה מסוגלת ליצור גם שירים קצרים אשר יותר מתאימים לרדיו. לאחר יציאתו לאור של האלבום, השתתף דווין בהקלטות האלבום Layla and Other Assorted Love Songs עם להקתו של אריק קלפטון, דרק אנד דה דומינוס.
בשנת 1971 יצא לאור אלבום בהופעה חיה, At Fillmore East, אשר הוקלט ב-12 במרץ וב-13 במרץ של אותה שנה במועדון הרוק, הפילמור איסט בניו יורק. האלבום זכה להצלחה גדולה ונחשב עם השנים לאחד מאלבומי ההופעה הטובים ביותר בכל הזמנים. האלבום הציג את התערובת הייחודית של הלהקה, אשר שילבה בין ג'אז, הארד רוק ובלוז. בעיבודי השירים ניכרה נגינת הגיטרות התאומות של דווין אולמן ודיקי בטס, כמו גם קול הבלוז של גרג אולמן.
להקת האחים אולמן זכתה להיות לאמן האחרון שהופיע בפילמור איסט, לפני שהמועדון נסגר ביוני 1971. ההופעות זכורות בעיקר בשל הימשכותן עד אור הבוקר. לאחר עשור, יצאה לאור הקלטה של אחת מהופעות אלו בשם "S.U.N.Y. at Stonybrook: Stonybrook, NY 9/19/71".
היסטורית הלהקה > אובדן וניצחון

מעט אחרי שהאלבום At Fillmore East הגיע למעמד של תקליט זהב, נהרג דווין אולמן כשהאופנוע עליו רכב התנגש במשאית. התאונה אירעה במייקון, ג'ורג'יה, ב-29 באוקטובר 1971. האובדן השפיע קשות על הלהקה, אך זו החליטה להמשיך. במקביל, המשיך האלבום להיות מושמע ברדיו, והגדיל את חוג מעריצי הלהקה.
דיקי בטס מילא את מקומו של דווין באלבום האחרון שבו השתתף, Eat a Peach. האלבום היה לפרקים רך ("Blue Sky", "Little Martha") ומלנכולי יותר ("Melissa", "Ain't Wastin' Time No More").
הלהקה ניגנה במספר הופעות בהרכב של חמישה נגנים עד שהחליטה לצרף את הקלידן צ'אק ליוולץ, זאת על מנת להוסיף עוד כלי נגינה מוביל, ללא לקיחת מקומו של דווין באופן ישיר. מספר שבועות לאחר מכן, ב-11 בנובמבר 1972, נהרג ברי אוקלי בתאונת אופנוע שהתרחשה במרחק לא רב מהמקום בו התרחשה תאונתו של דווין אולמן.
אוקלי הוחלף על ידי לאמאר וויליאמס בסוף 1972, אשר השתתף באלבומם הבא, "Brothers and Sisters" (אחים ואחיות), שיצא לאור ב-1973. האלבום סימן שינוי בסגנון לכיוון מוזיקת קאנטרי, זאת גם בשל פרידה מהמפיק טום דאוד, וגם בשל השפעה ההולכת וגדלה של דיקי בטס שבמהרה הפך למנהיג הלהקה. האלבום כלל את הלהיטים, "Ramblin' Man", ו-"Jessica", קטע כלי בן שבע דקות. האלבום היה נגיש ורגוע בצליל שלו והעלה את מעמד הלהקה בקרב הקהל.
באותה עת, הופעותיה של הלהקה הפכו להיות מהבולטות בארצות הברית. ככל הנראה, ההופעה המפורסמת ביותר שלהם התקיימה ב-28 ביולי 1973 ב"ג'אם הקיץ בוואטקינס גלן". ההופעה נערכה ליד וואטקינס גלן, ניו-יורק, בשיתוף עם הלהקות "The Grateful Dead" ו-"The Band". כ-600 אלף צופים הגיעו למסלול המרוצים שבו נערכה ההופעה. בעקבות הצלחת הלהקה בתקופה זו, הרכבי רוק דרומי רבים אחרים התבלטו, בהם "להקת מרשל טאקר" ו"לנרד סקינרד".
שיא נוסף בהצלחת הלהקה התרחש בחגיגות ראש השנה האזרחית בינואר 1973, כאשר היחצ"ן, ביל גרהאם, ארגן שידור ארצי של הופעת הלהקה בסן פרנסיסקו, ב-"Cow Palace". ההופעה כללה עיבודים חדשים לשירים מוכרים כמו "You Don't Love Me" והשתתפו בו אורחים כמו ג'רי גרסיה מ-"The Grateful Dead".
היסטורית הלהקה > מהומה ופירוק

למרות הצלחת הלהקה, חילוקי דעות בין חברי הלהקה החלו לגרום לפירוקה. גרג אולמן ודיקי בטס החלו בקריירות סולו. באותה תקופה גרג נישא לזמרת שר וחזר ונפרד ממנה תוך חשיפה תקשורתית גדולה. בנוסף, צריכת סמים נתנה את אותותיה על הלהקה. מוזיקלית, בטס וליוול משכו לכיוונים מנוגדים בזמן שגרג אולמן ניסה לתווך באמצע. מתח זה גרם לחוסר אחידות האלבום הבא של הלהקה, "Win,Lose or Draw" ,שיצא לאור ב-1975, כשחלק מחברי ההרכב לא השתתפו בכל הקטעים או עשו זאת בהקלטה מרחוק. הקטעים הבולטים הבודדים היו: גרסת הכיסוי ל-"Can't Lose What You Never Had" של מאדי ווטרס, קטע אינסטרומנטלי של בטס בשם "High Falls", ושיר הנושא של אולמן, המושפע מג'קסון בראון. ההרכב הצליח להחזיק מעמד עד 1976, בה גרג אולמן נעצר על ידי השלטונות בעוון עבירות סמים. ליוול, ויליאמס וג'והנסון הקימו הרכב בשם "Sea Level" בזמן שבטס קידם את קריירת הסולו שלו.
במקביל, חברת התקליטים Capricorn הוציאה אלבום אוסף, "The Road Goes On Forever", ואלבום בהופעה חיה, "Wipe the Windows, Check the Oil, Dollar Gas". מכירות האלבומים היו דלות.
ההרכב התאחד ב-1978 והוציא ב-1979 את האלבום ב-"Enlightened Rogues". בהקלטת האלבום השתתפו חברי הרכב חדשים: דן טולר (גיטרה) ודייוויד גולדפלייס (בס), אשר החליפו את ויליאמס וליוול. האחרונים המשיכו להתרכז בהרכב "Sea Level". שירי האלבומים זכו להשמעות ברדיו, אך באופן כללי פופולריות הלהקה ירדה מאוד יחסית לעבר. בנוסף, הלהקה וחברת התקליטים שלה,Capricorn, נכנסו לקשיים כלכליים. הלהקה עברה לחברת התקליטים Arista. לאחר מכן הלהקה הוציאה שני אלבומים נוספים תוך פיטורים של ג'יימו מהלהקה והתפרקה פעם נוספת ב-1982.
גרג אולמן הקים במהרה את "להקת גרג אולמן" יחד עם האחים טולר והחל סיבוב הופעות במקומות קטנים. בטס, ליוול, טראקס וגולדפלייס הקימו להקה בשם BHLT (ראשי התיבות של שמותיהם). שנתיים מאוחר יותר התפרקה להקה זו.
להקת האחים אולמן התאחדה ב-1986 לשני מופעי צדקה למען היחצ"ן ביל גרהאם בניו-יורק ובמייקון. אולמן, בטס, טראקס, ג'יימו, ליוול ודן טולר הופיעו יחד, אך לא תוכננו הופעות איחוד נוספות. בשנה שלאחר מכן, להקת גרג אולמן ולהקת דיקי בטס יצאו לסיבוב הופעות יחד. אחרי שכל להקה הופיעה בנפרד, בטס, אולמן וטולר הופיעו בקטעים של להקת האחים אולמן.
ב-1987, חברת התקליטים Epic החתימה את אולמן ובטס על חוזי סולו נפרדים. אולמן ולהקתו הוציאו שני אלבומים בשנתיים הבאות. להקתו של דיקי בטס הוציאה אלבום אחד ב-1988. בתוך תקליטים אלו התקיימה סדרה של שיתופי פעולה בין חברי להקת האחים אולמן בעבר. דבר זה, כמו גם התעניינות מצד חברת תקליטים גדולה, הניחו את היסוד לתקופה הבאה של פעילותה והצלחתה של להקת האחים אולמן.
היסטורית הלהקה > תחייה מחדש

ב-1989 התאחדה הלהקה וחזרה לתודעת הציבור האמריקאי, זאת בעקבות הצלחתו של אולמן כסולן, פרסום חומר ארכיוני של הלהקה והתחלה של הופעות קבועות. וורן היינס (גיטרה, שירה), ג'וני ניל (קלידים ומפוחית) ואלן וודי (בס) הצטרפו לחברים המקוריים אולמן, בטס, ג'יימו וטראקס.
אחרי סיבוב הופעות במלאת 20 שנה לקיום הלהקה, הלהקה הוחתמה בחברת Epic והוציאה ב-1990 את האלבום "Seven Turns", שזכה לביקורות חיוביות. בשנים שלאחר מכן ניל עזב את הלהקה וכמו כן יצאה סדרה של אלבומים שמכירותיהם היו בינוניות אף שזכו לביקורות טובות. אלבומים אלו היו
"Shades Of Two Worlds" ו-"Where It All Begins", שניהם כוללים את נגן כלי ההקשה החדש, מארק קווינונס. ב-1995 נכנסה הלהקה להיכל התהילה של הרוק נ' רול, וב-1996 זכתה בפרס גראמי על הביצוע הטוב ביותר של קטע רוק אינסטרומנטלי לקטע "Jessica". כאשר היינס ווודי החליטו ב-1997 להתרכז בהרכב שהם הקימו, היינס הוחלף על ידי הגיטריסט ג'ק פירסון, בעוד וודי הוחלף בבס על ידי אותייל בוברידג'. דרק טראקס, אחיינו של חבר הלהקה המקורי בוטש טראקס, החליף את פירסון ב-1999.
ב-2000, מנעה הלהקה מדיקי בטס להופיע איתם בסיבוב הופעות הקיץ שלה מסיבות אישיות ומקצועיות. בסיבוב זה, הוא הוחלף על ידי ג'ימי הרינג. בטס הגיש תביעה נגד שלושת חברי הלהקה המקוריים האחרים ופרידת הקיץ הפכה לקבועה. כמו כן, ב-2000 נמצא מת נגן הבס לשעבר אלן וודי. באותה שנה הלהקה גם הוציאה את האלבום בהופעה חיה "Peakin' At The Beacon" שתיעד את המסורת השנתית של סבב הופעות בחודש מרץ בתיאטרון ה-Beacon בעיר ניו יורק. הלהקה הופיעה במועדון זה, שנמצא בהאפר ווסט מנהטן כ-200 פעם מאז 1989. מסורת זאת מכונה בשם "Beacon Run" בקרב מעריצי הלהקה שבאים מכל קצות ארצות הברית, קנדה ומערב אירופה כדי לראות הופעות אלו.
וורן הינס החל להופיע שוב עם הלהקה ב-2000 והצטרף באופן קבוע ב-2001. האלבום בהפקתו, "Hittin' the Note", יצא ב-2003 וזכה לשבחים, כמו גם ה-די.וי.די Live At the Beacon Theatre שיצא לאור ב-2003. האלבום One Way Out שיצא ב-2004 תיעד אף הוא את ההופעות ב-Beacon.
ההרכב קיבל מועמדויות לפרס גראמי ב-2003 ו-2004 לקטע הרוק האינסטרומנטלי הטוב ביותר. ב-2003, כלל מגזין ה"רולינג סטון" את דווין אולמן, דיקי בטס, ורן היינס ודרק טראקס ברשימת מאה הגיטריסטים הטובים ביותר בכל הזמנים, כשאולמן דורג במקום השני וטראקס כגיטריסט הצעיר ביותר ברשימה.
להקת האחים אולמן בהרכבה הנוכחי ממשיכה את קשר עם הקהל הצעיר דרך הופעות משותפות עם להקות חדשות. בנוסף הם ממשיכים להופיע בפסטיבלים שונים, שביניהם פסטיבל בן יומיים משלהם.
שיריה של להקת האחים אולמן הופיעו במסעות פרסום שונים ובתוכניות טלוויזיה.
ב-2014, הודיעה הלהקה כי היא תתפרק במהלך השנה. ב-29 באוקטובר 2014 הופיעה הלהקה בפעם האחרונה בניו יורק.
ב-27 במאי 2017 נפטר גרג אולמן מסרטן הכבד, לאחר הידרדרות במצבו הרפואי.
ב-18 באפריל 2024 נפטר גיטריסט הלהקה, דיקי בטס, בגיל 80, לאחר שהתמודד עם סרטן ועם מחלת ריאות חסימתית כרונית.
דיסקוגרפיה > אלבומי אולפן

| --- | --- |
שנה: שם האלבום
1969: The Allman Brothers Band
1970: Idlewild South
1972: Eat a Peach
1973: Brothers and Sisters
1975: Win, Lose or Draw
1979: Enlightened Rogues
1980: Reach For the Sky
1981: Brothers of the Road
1990: Seven Turns
1991: Shades of Two Worlds
1994: Where It All Begins
2003: Hittin' the Note
דיסקוגרפיה > אלבומי הופעה

| --- | --- |
שנה: שם האלבום
1971: At Fillmore East
1976: Wipe the Windows, Check the Oil, Dollar Gas
1991: Live at Ludlow Garage: 1970
1992: An Evening With the Allman Brothers Band: First Set
1992: Live Unplugged Los Angeles 6-11-92
1995: An Evening With the Allman Brothers Band: Second Set
1996: Fillmore East, February 1970
2000: Peakin' at the Beacon
2002: American University 12/13/70
2003: Live at the Atlanta International Pop Festival: July 3 & 5, 1970
2003: S.U.N.Y. at Stonybrook: Stonybrook, NY 9/19/71
2004: One Way Out
2004: Macon City Auditorium: 2/11/72
2005: Nassau Coliseum, Uniondale, NY: 5/1/73
דיסקוגרפיה > אוספים

| --- | --- |
שנה: שם האלבום
1973: Beginnings
1975: The Road Goes On Forever
1989: Dreams
1991: A Decade of Hits 1969-1979
1992: The Fillmore Concerts
1994: Hell And High Water: The Best Of The Arista Years
1995: Legendary Hits
1998: Mycology: An Anthology
2000: 20th Century Masters - The Millennium Collection: The Best of the Allman Brothers Band
2003: Martin Scorsese Presents the Blues: The Allman Brothers
2004: Stand Back: The Anthology
2004: The Essential Allman Brothers Band: The Epic Years
2005: Gold
אצטדיון Bet365

| --- | --- |

 שמות קודמים:  אצטדיון בריטניה (1997–2016)
 מיקום:  רחוב סטנלי מתיוס, סטוק-און-טרנט, אנגליה
 קואורדינטות:  52°59′18″N 2°10′32″W﻿ / ﻿52.988333333333°N 2.1755555555556°W﻿ / 52.988333333333; -2.1755555555556
 אבן יסוד:  1997
 תקופת הפעילות:  30 באוגוסט 1997 – הווה (27 שנים)
 הורחב:  2017
 בעלים:  סטוק סיטי 
 קבוצות:  סטוק סיטי
 מושבים:  30,089
 ממדי משטח:  105x68 מטר
 אתר רשמי
 he
 
אצטדיון Bet365 הוא אצטדיונה הביתי של קבוצת הכדורגל סטוק סיטי אשר משחקת בליגת המשנה האנגלית. האצטדיון ממוקם בעיר סטוק-און-טרנט במחוז סטפורדשייר, באזור מערב המידלנדס שבאנגליה. האצטדיון נחנך בשנת 1997 ומכיל כ-30,089 מקומות ישיבה.
עלות הקמת האצטדיון הייתה 15 מיליון לירה שטרלינג והרעיון הראשוני לבנייה של האצטדיון הועלה בשנת 1990. ב-1996 הוחלט רשמית על בנייתו ובאוגוסט 1997 נפתח האצטדיון. בשנת 2017 הורחב האצטדיון בכ-3,000 מקומות ישיבה נוספים שנוספו בפינתו הדרום-מזרחית.
בין השנים 1997–2016 האצטדיון כונה "אצטדיון בריטניה".
דיסקוגרפיה של עברי לידר

| דיסקוגרפיה של עברי לידר |
| --- | --- |
  עברי לידר בשנת 2015
 אלבומי אולפן ↙:  7
 אלבומי הופעה ↙:  4
 מיני-אלבומים ↙:  2
 סינגלים ↙:  77
 וידאו קליפים ↙:  67
 אלבומי וידאו ↙:  1
עברי לידר (נולד ב-10 בפברואר 1974) הוא זמר, מלחין ומפיק מוזיקלי ישראלי. לידר זכה לפרסומו בתור אחד מהאמנים המובילים בתחום המוזיקה הישראלית וידוע בסגנונו המשלב בין רוק, פופ ודאנס.
ערך זה עוסק בדיסקוגרפיה של לידר, הכוללת שבעה אלבומי אולפן, ארבעה אלבומי הופעה, שני מארזי תקליטורים, אלבום רמיקס אחד, אלבום וידאו אחד, שבעים ושבעה סינגלים ושישים ושבעה וידאו-קליפים.
הערך אינו כולל את הדיסקוגרפיה של להקת The Young Professionals, בה היה חבר לידר בשנים 2009-2015.
אלבומים > אלבומי אולפן

| שם | פרטים | מכירות | תואר |
| --- | --- | --- | --- |
| מלטף ומשקר |  יצא לאור: דצמבר 1997  חברת תקליטים: הליקון  פורמט: תקליטור, תקליט, הורדה דיגיטלית, הזרמת מדיה |  ישראל 40,000 |  ישראל פלטינה |
| יותר טוב כלום מכמעט |  יצא לאור: יוני 1999  חברת תקליטים: הליקון  פורמט: תקליטור, הורדה דיגיטלית, הזרמת מדיה |  ישראל 40,000 |  ישראל פלטינה |
| האנשים החדשים |  יצא לאור: ינואר 2002  חברת תקליטים: הליקון  פורמט: תקליטור, הורדה דיגיטלית, הזרמת מדיה |  ישראל 20,000 |  ישראל זהב |
| זה לא אותו דבר |  יצא לאור: 17 בפברואר 2005  חברת תקליטים: הליקון  פורמט: תקליטור, הורדה דיגיטלית, הזרמת מדיה |  ישראל 20,000 |  ישראל זהב |
| בקצב אחיד בתנועות של הגוף |  יצא לאור: 4 בספטמבר 2008  חברת תקליטים: הליקון, פיסטוק אמנים  פורמט: תקליטור, הורדה דיגיטלית, הזרמת מדיה |  |  |
| מישהו פעם |  יצא לאור: 3 באוגוסט 2012  חברת תקליטים: הליקון  פורמט: תקליטור, הורדה דיגיטלית, הזרמת מדיה |  ישראל 20,000 |  ישראל זהב |
| האהבה הזאת שלנו |  יצא לאור: 5 בפברואר 2015  חברת תקליטים: הליקון  פורמט: תקליטור, הורדה דיגיטלית, הזרמת מדיה |  |  |
| עברי לידר עופר מאירי (עם עופר מאירי) |  יצא לאור: 29 בדצמבר 2016  חברת תקליטים: הליקון  פורמט: תקליטור, הורדה דיגיטלית, הזרמת מדיה |  |  |
| חלק לא נפרד מאחרים |  יצא לאור: 19 בדצמבר 2024  חברת תקליטים: סטופ דרופ אנד רול  פורמט: הורדה דיגיטלית, הזרמת מדיה |  |  |
אלבומים > אלבומי הופעה

| שם | פרטים | מכירות | תואר |
| --- | --- | --- | --- |
| Live |  יצא לאור: 16 בפברואר 2006  חברת תקליטים: הליקון  פורמט: DVD, תקליטור, הורדה דיגיטלית, הזרמת מדיה |  ישראל 20,000 |  ישראל זהב |
| בהופעה חיה (עם תזמורת המהפכה) |  יצא לאור: 2013  חברת תקליטים: סטופ דרופ אנד רול  פורמט: תקליטור, הורדה דיגיטלית, הזרמת מדיה |  |  |
| קיסריה לייב |  יצא לאור: 2017  חברת תקליטים: סטופ דרופ אנד רול  פורמט: תקליטור, הורדה דיגיטלית, הזרמת מדיה |  |  |
| XXV |  יצא לאור: 19 באוקטובר 2022  חברת תקליטים: סטופ דרופ אנד רול  פורמט: הורדה דיגיטלית, הזרמת מדיה |  |  |